Людвіг V (герцаг Баварыі)

**Людвіг V** (; май  — ) — герцаг Баварыі з 1347 года, маркграф Брандэнбурга ў 1323—1351 гадах, граф Ціроля з 1342 года, з дынастыі Вітэльсбахаў.

## Біяграфія 
Людвіг V быў старэйшым сынам імператара Свяшчэннай Рымскай імперыі Людвіга IV. Ужо ва ўзросце 8 гадоў Людвіг атрымаў ад бацькі маркграфства Брандэнбургскае, аднак яго кіраванне там не набыло папулярнасці мясцовай знаці.
thumb|злева|147px|Чытанне першага дэкрэту Людвіга V, герцага Баварыі

У 1342 годзе Людвігаў ажаніўся з Маргарытай Маўльташ, кіраўніцай вялікага Цірольскага графства на поўдзень ад Баварыі. Маргарыта, аднак, паводле царкоўнага права, яшчэ не лічылася разведзенай са сваім першым мужам Ёганам Генрыхам Люксембургскім, таму шлюб Людвіга і Маргарыты выклікаў скандал еўрапейскага маштабу. Нягледзячы на абарону «першага ў гісторыі свецкага шлюбу» з боку выдатных філосафаў таго часу Уільяма Окама і Марсілія Падуанскага, Папа Рымскі, які знаходзіўся ў жорсткім супрацьстаянні з імператарам Людвігам IV, адлучыў маладую пару ад царквы.

Пасля смерці свайго бацькі ў 1347 годзе Людвігаў V разам са сваімі пяццю братамі быў абвешчаны герцагам Баварыі. Праз два гады браты вырашылі падзяліць герцагства. Людвіг V, яго малодшыя браты Людвіг VI і Атон V атрымалі ў валоданне Верхнюю Баварыю, якая ўключала тэрыторыі па рэках Лех, Ізар, Ампер і вярхоўі Іна.

Адлучаны ад царквы Людвігаў V не мог прэтэндаваць на карону Свяшчэннай Рымскай імперыі пасля свайго бацькі. Імператарам быў абраны Карл IV, з канкуруючага дому Люксембургаў. Людвіг V у саюзе з англійскім каралём Эдуардам III спрабавалі дамагчыся абрання анты-каралём Германіі Гюнтэра Шварцбургскага, аднак неўзабаве пасля яго абрання чатырма курфюрстамі Гюнтэр быў разбіты прыхільнікамі Люксембургаў і памёр. Тым не менш Людвігу V удавалася стрымліваць агрэсію новага імператара супраць уладанняў Вітэльсбахаў: у 1350 годзе ён здушыў паўстанне ў Брандэнбургу, якое было інспіравана Карлам IV і прывяло да спусташэння гэтага княства, а пазней Людвіг V адбіў напад імператара на Ціроль.

У 1351 годзе Людвігаў саступіў Брандэнбургскае маркграфства сваім малодшым братам за магчымасць адзінаўладнага кіравання ў Верхняй Баварыі. Ён планаваў навечна аб'яднаць Ціроль з Баварыяй і стварыў адзіную адміністрацыю для абодвух сваіх княстваў. З публікацыяй у 1356 годзе Залатой Булы Карла IV, якая абмежавала кола нямецкіх князёў, якія мелі права выбіраць імператара, сям'ю курфюрствамі (Баварыя не ўваходзіла ў іх лік), пачаўся новы віток канфлікту паміж Людвігам V і імператарам.

У 1359 годзе Людвігу ўдалося дамагчыся пры дапамозе Габсбургаў, таксама незадаволеных палітыкай Карла IV, зняцця царкоўнага адлучэння з сябе і сваёй жонкі.

У верасня 1361 годзе Людвігаў V памёр па шляху з Ціроля ў Мюнхен. Яго спадчыннікам стаў яго сын Мейнхард III.

## Шлюбы і дзеці 
* (1324) Маргарыта Дацкая (1305—1340), дачка Крыстафера II, караля Даніі
: Лізавета (1326?—1345?)
* (1342) Маргарыта (1318—1369), графіня Ціроля, дачка Генрыха, караля Чэхіі
: Герман (1343—1360)
: Мейнхард III (1344—1363), герцаг Верхняй Баварыі і граф Ціроля

## Літаратура 
* 

## Спасылкі 
* Людвіг V у Allgemeine Deutsche Biographie

Катэгорыя:Герцагі баварскія
Катэгорыя:Кіраўнікі Ціроля
Катэгорыя:Вітэльсбахі
Катэгорыя:Маркграфы брандэнбургскія
Катэгорыя:Маркграфы Лужыцкія